钦定古今图书集成/明伦汇编/氏族典/第286卷 > 黄镇
## 钦定古今图书集成/明伦汇编/氏族典/第286卷 > 黄镇

按《武昌县志》：“镇，明初人，少为继母所窘，逃出，遇异人
于武彝山，按法召天，将立至，以移树命之。顷间风雷
交作，树之东者移西，异人遂授法剑而归。适岁旱，母
命溉园，即磨墨染符，黑云大雨，不出园外。本县令黄
州武昌太守檄请之，祈雨屡验，谢金帛彩币俱不受。
母追之，缢于九曲亭。举棺人疑其轻，启视之，惟一履”
在焉。后贾人称“遇于四川琼台山”云。